

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  **Nr.11** |  2024. gada 25. jūlijā |

**19.**

**Par Ogres novada pašvaldības iekšējo noteikumu Nr.62/2024 “Suntažu pamatskolas nolikums” izdošanu**

2023. gada 16. februārī Ogres novada pašvaldības dome pieņēma lēmumu “Par Suntažu vidusskolas iekšējo reorganizāciju un pārveidi par pamatskolu” (Nr.2,10.), saskaņā ar kuru tika nolemts uzsākt Suntažu vidusskolas iekšējo reorganizāciju, pārveidojot to par Suntažu pamatskolu ar 2024. gada 1. septembri.

2023. gada 31. martā Ogres novada Izglītības pārvalde saņēma Izglītības un zinātnes ministrijas (turpmāk - IZM) vēstuli (Nr.4-7e/23/829) “Par Ogres novada pašvaldības domes lēmuma saskaņošanu”, kurā IZM saskaņoja Ogres novada pašvaldības domes lēmumu par Suntažu vidusskolas iekšējo reorganizāciju un pārveidi par pamatskolu ar 2024. gada 1. septembri.

Saskaņā ar Izglītības likuma 22. panta pirmo daļu, valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs.

Ievērojot augstāk minēto, sagatavots Suntažu pamatskolas nolikuma projekts.

Pamatojoties uz Izglītības likuma 22. panta pirmo un otro daļu, Vispārējā izglītības likuma 8. pantu, Valsts pārvaldes iekārtas likuma 28. pantu un Pašvaldību likuma 10. panta pirmās daļas 8. punktu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

**Izdot** Ogres novada pašvaldības iekšējos noteikumus Nr.62/2024 “Suntažu pamatskolas nolikums” (pielikumā).

(Sēdes vadītāja,

domes priekšsēdētāja E. Helmaņa paraksts)